Saitualah Green Mizoram Day hmang,"750/2024-2025 Dated Saitual the 11th June 2024: Vawiin khan Saitual ah Green Mizoram Day chu hman niin, chawhma lamah Saitual DC Bungalow a hun tawi hmanna neih a nih hnu in Department hrang hrang , NGO leh School leh College ten Saitual leh a chhehvel ah thingphunna hun an hman a ni. Vawiin a DC Bungalow a Green Mizoram Day puala program tawi neihnaah hian Dr Lalngura Tlau, Saitual DC chuan thu sawiin, thingphun chuan nunna a siam a ni, a ti. Dr Lalngura Tlau chuan Oxygen nitin a kan hip luh chu a thlawn a dawn a ni a, mihring hi chaw tello in hun rei tak a awm theih a amaherawhchu oxygen tello chuan Minute hnih pawh kan dam thei lo a, chuvang chuan boruak thianghlim oxygen min pe tur tur kan neih theih nan thingphun kan uar zual sauh a ngai a ni, a ti. Vawiin a thingphun tur te chu uluk taka, nung ngei tura phun turin a chah a, a enkawl zui lam thlahthlam lo turin a ngen bawk. Environment leh Development chungchang pawh sawiin Environment leh Development chu in dal tawn lova a sir tawn a kal kawp tur a ni tih kan hriat a ngai a ni, a ti. Green Mizoram Day hian Department hrang hrangten Keifang-Tuirini Road ah thing phun a ni a. Hemi bakah hian kum 2022 Green Mizoram plantation lo neih tawhna Saitual-Saichal Road lama thingphun tawhna hmun sam fai bakah, a thi tawhte thlakna tur thingtiak  helai hmuna NGO branch hrang Sub-headquarters YMA, MHIP leh District MUP lamin an lo phun belh bawk a ni . Thingphun tur ngaihtuah tu hi Forest Department niin, Ngiau, Khuangthli, Lamkhuang, Theihai, Tlaizawng, Thlado, Vaube leh thei leh thing par chi te an phun a ni. Attachment Loading attachment...",Dated: 11 th Jun 24 3:10 PM,https://dipr.mizoram.gov.in/post/saitualah-green-mizoram-day-hmang